 อิร์ฟาน ข่าน ดาราบอลลีวูด เสียชีวิตจากภาวะติดเชื้อในลำไส้ใหญ่
วานนี้ (29 เม.ย.2563) ดาราชายเจ้าบทบาท ผู้เคยฝากผลงานในภาพยนตร์ฮอลลีวูดดัง ทั้ง Slumdog Millionaire Life of Pi The Lunchbox และ Jurassic World จากไปด้วยวัยเพียง 53 ปี ด้วยภาวะติดเชื้อบริเวณลำไส้ใหญ่ตัวแทนของ อิร์ฟาน ข่าน เปิดเผยว่า เมื่อวันอังคารที่ผ่านมา เขาถูกนำตัวส่งโรงพยาบาลในเมืองมุมไบอย่างเร่งด่วนจากภาวะติดเชื้อบริเวณลำไส้ใหญ่ ก่อนที่อาการจะทรุดหนัก และเสียชีวิตในเวลาต่อมาย้อนไปเมื่อปี 2018 นักแสดงบอลลีวูด เคยเปิดเผยผ่านทวิตเตอร์ ว่า กำลังป่วยเป็นมะเร็งเน็ต (neuroendocrine tumor) ซึ่งเกิดจากความผิดปกติของเซลล์ที่ทำหน้าที่ผลิตฮอร์โมน และหลั่งฮอร์โมนสู่กระแสเลือด แต่มะเร็งชนิดนี้นับเป็นชนิดที่หาพบยาก มักเกิดขึ้นในระบบทางเดินอาหาร ตับอ่อน และปอด โดยหลังเปิดเผยถึงอาการป่วยอิร์ฟาน ข่านก็ได้หายจากหน้าจอเพื่อไปรักษาตัวอยู่เป็นปี ท่ามกลางกำลังใจจากแฟนภาพยนตร์ที่ช่วยให้ยังคงต่อสู้กับโรคร้ายมาได้การจากไปของอิร์ฟาน ข่าน ทำให้มีเพื่อนร่วมวงการภาพยนตร์ในประเทศอินเดียร่วมแสดงความไว้อาลัย หนึ่งในนั้น คือนักแสดงรุ่นใหญ่ Amitabh Bachchan ที่กล่าวว่า อิร์ฟาน ข่าน คือนักแสดงผู้มากความสามารถ และสง่างาม ผู้สร้างคุณูปการมากมายต่อโลกภาพยนตร์ น่าเสียดายที่เขาจากโลกนี้เร็วเกินไปทั้งนี้อิร์ฟาน ข่านนับเป็นนักแสดงมากความสามารถที่คว้ารางวัลทางการแสดงระดับชาติ Indias National Film Award จากบทบาทนำในภาพยนตร์เรื่อง Paan Singh Tomar หนังอัตชีวประวัติของอดีตนักกีฬาวิบากชื่อดังของอินเดียด้วย
อิร์ฟาน ข่าน ดาราบอลลีวูดชื่อดัง นักแสดงเจ้าบทบาทจากผลงานภาพยนตร์ฮอลลีวูดทั้ง Slumdog Millionaire Life of Pi The Lunchbox และ Jurassic World เสียชีวิตด้วยภาวะติดเชื้อในลำไส้ใหญ่
อิร์ฟาน ข่าน,Life of Pi,Jurassic World,Slumdog Millionaire,The Lunchbox